jkorsvik/nowiki_second_scrape_merged huggingface dataset:
Jaime Bayly

Jaime Bayly Letts (født 19. februar 1965 i Lima) er en peruansk forfatter og leder for ulike TV-program i Latin-Amerika og USA. Han har erklært at han stiller som presidentkandidat fram mot det peruanske valget i 2011. Bayly har både peruansk og amerikansk pass.
Bayly er kjent for sin bifile legning og sine kontroversielle utsagn. I mai 2007 fikk han prisen «Visibility Award» for sin kamp for homofiles rettigheter.


== Bibliografi ==
(no) Publikasjoner av Jaime Bayly i BIBSYS
No Se lo Digas a Nadie (Don't Tell Anyone) (1994); film av Francisco Lombardi in 1998.
Los Últimos Días de 'La Prensa' (The Last Days of La Prensa) (1996).
Fue Ayer y No Me Acuerdo (It Was Yesterday, I Don't Remember It) (1997).
La Noche es Virgen (The Night Is Virgin) (1997).
Yo Amo a Mi Mami (I Love My Mommy) (1999).
Los Amigos que Perdí (The Friends I Lost) (2000).
Aquí no hay Poesía (There Is No Poetry Here) (2001)
La Mujer de mi Hermano (My Brother's Wife) (2002), film av Ricardo de Montreuil in 2004
El Huracán Lleva tu Nombre (The Hurricane Has Your Name) (2004)
Y de Repente, Un Ángel (Suddenly, An Angel) (2005), finalist i Premio Planeta
El Canalla Sentimental (The Sentimental Jerk)(2008).
El Cojo y el Loco (The Crippled And The Crazy) (2009).


== Referanser ==


== Eksterne lenker ==
(es) Offisielt nettsted 
(en) Jaime Bayly – kategori av bilder, video eller lyd på Commons 
(en) Jaime Bayly på Internet Movie Database 
(en) Jaime Bayly hos The Movie Database
Forvaltningsforbundet Diehsa

Forvaltningsforbundet Diehsa er et forvaltningsforbund med sete i Diehsa som ble grunnlagt av fire kommuner den 15. desember 1994 i Niederschlesischer Oberlausitzkreis i det som siden 2008 utgjør den midterste og vestlige delen av Landkreis Görlitz i Fristaten Sachsen, Tyskland. De fire samarbeidskommunene er Hohendubrau, Mücka, Quitzdorf am See og Waldhufen. Forvaltningsforbundet har 7 434 innbyggere (31. desember 2008).

Kommuneforbundet har sitt sete i en historisk bygning (Gewandhaus) fra 1841 i Diehsa.
Forbundet befinner seg i den midterste delen av kretsen, omkring 10 km sør for Niesky og 10 km vest for Görlitz. Det ligger mellom Königshain-fjellene i sør og det skogrike og innsjørike Hede- og tjernlandskapet i Oberlausitz i nord. Landskapet er hovedsakelig preget av bølgende åser.
Bundesstraße 115 går nord for forbundet og Bundesstraße 6 sør for forbundet. Bundesautobahn 4 går gjennom kommunene frem til Nieder Seifersdorf. Stedene Jänkendorf og Diehsa ligger langs innsjøen Talsperre Quitzdorf, som demmer opp elven Schwarzer Schöps. I vest grenser forbundet mot det skogrike høydedraget Dubrau.


== Medlemskommuner ==
Hohendubrau med distriktene Dauban, Gebelzig, Groß Radisch, Groß Saubernitz, Jerchwitz, Ober Prauske, Sandförstgen, Thräna, Weigersdorf
Mücka med distriktene Mücka, Förstgen, Förstgen-Ost og Leipgen
Quitzdorf am See med distriktene Horscha, Kollm, Petershain, Sproitz, Steinölsa
Waldhufen med distriktene Diehsa, Jänkendorf, Nieder Seifersdorf und Thiemendorf
Steinar Jarl Ilstad

Steinar Jarl Ilstad (født 14. mars 1942 i Bodin (nå Bodø)) er en norsk forsker og psykolog som siden 1981 har vært førsteamanuensis i psykologi ved Institutt for industriell økonomi og teknologiledelse, NTNU-Gløshaugen i Trondheim. 
Ilstad studerte ved Universitetet i Oslo fra 1964 til 1970, hvor han fikk graden cand. psychol. i 1970. Han ble samme år tilsatt som vitenskapelig assistent ved Institutt for psykologi og sosialforskning, NTH, og universitetslektor der i 1972. Etter det Visiting scholar ved Institute for Social Research, ved University of Michigan 1977-78 (og noen senere sommeropphold der). Han har undervist i fagene generell psykologi, metodelære, sosialpsykologi og arbeids- og organisasjonspsykologi. Han har skrevet lærebøker på disse områdene. 
Han er bosatt i Trondheim.


== Bibliografi ==
Ilstad, S. Psykologisk ordbok (4. utg.).  Trondheim:  Akademika, 2013.  115 s.
Ilstad, S. Oppgaver i psykologi (3. utg.). Trondheim: Tapir, 2008. 66 s.
Ilstad, S. Generell psykologi (7. utg.). Trondheim: Tapir, 2007.
Ilstad, S. Psykologisk ordbok (3. utg.). Trondheim: Tapir, 2007.  98 s.
Ilstad, S. Sosialpsykologi (5. utg.). Trondheim: Tapir, 2004.
Ilstad, S. Metodelære til psykologi i ledelse og organisasjon. Trondheim: Tapir, 2001.


== Eksterne lenker ==
(no) Publikasjoner av Steinar Jarl Ilstad i forskningsdokumentasjonssystemet CRIStin
(no) Publikasjoner av Steinar Jarl Ilstad i BIBSYS
Trond Korsgård

Trond Korsgård (født 10. mars 1966 på Hamar, død 25. desember 2017) var en norsk dirigent bosatt i Horten. I løpet av sin karriere dirigerte han alle norske profesjonelle orkestre og han var til sist førsteamanuensis i dirigering ved Fakultet for utøvende kunstfag ved Universitetet i Stavanger. Han hadde tidligere blant annet vært ansatt i Forsvarets Musikkorps Vestlandet i Bergen.


== Utdanning ==
Trond Korsgård studerte klarinett ved Østlandets Musikkonservatorium, og tok siden diplomeksamen ved Rotterdams Conservatorium i Nederland. Han var ansatt som klarinettist ved Kongelige Norske Marines Musikkorps i Horten 1993-1998 og debuterte i 1994 i Oslo med støtte fra Rikskonsertene.
Parallelt studerte Korsgård orkesterdireksjon ved Norges musikkhøgskole 1998-2000 med blant andre Simon Streatfield og Ole Kristian Ruud. Han har deltatt i mesterklasser med George Hurst i England  og Kurt Sanderling i Danmark. Han har også tatt timer med Karsten Andersen og Jorma Panula. Han var dirigentstipendiat hos Stavanger Symfoniorkester og Høgskolen i Stavanger 2001-03.


== Oppdrag ==
Han debuterte som dirigent i 2000. Han jobbet innen de fleste sjangere, fra opera og ballett via orkester til korps og mindre ensembler med spesiell vekt på samtidsmusikk og musikk fra det 20. århundre.
Korsgård stod for urfremføringen av Glenn Erik Hauglands opera Rebekka ved Den norske opera under Ultima-festivalen. Ved Festspillene i Bergen og under Ultima 2007 ledet Korsgård BIT20 Ensemble i Carte Blanches forestilling This Night of No Moon til musikk av Bent Sørensen. Våren 2008 var han tilbake ved Den norske opera og ballett og dirigerte musikk av Henrik Hellstenius og Rolf Wallin i balletten Et moderne sted, den første urpremieren i Bjørvika.


== Priser ==
I 2008 ble Korsgård sammen med Forsvarets Musikkorps Vestlandet kåret til «årets utøver» av Norsk Komponistforening.
I 2003 vant Korsgård dirigentkonkurransen «Årets dirigent» med Oslo Filharmoniske Orkester.


== Referanser ==


== Eksterne lenker ==
Trond Korsgårds hjemmeside
Kinas riksvei 227

Kinas riksvei 227 (G227) fører fra Xining i provinsen Qinghai til Zhangye i provinsen Gansu. Den er 347 kilometer lang.


== Rute og distanse ==
Carsten Harboe Stabell

Carsten Harboe Stabell (født 5. september 1960) er en norsk operasanger. 
Han er utdannet ved Norges musikkhøgskole og Statens Operahøgskole og debuterte ved Den Norske Opera som «Ramfis» i Aida i 1984. Sommeren 1985 vant han førsteprisen ved Belvederekonkurransen i Wien. Etter en sesong som stipendiat ved Den Norske Opera ble han i 1986 knyttet til operaen i Stuttgart, der han var i solistensemblet i seks år. I perioden 2003-2015 var han solist ved ved Den Norske Opera.
Stabell er fra 2018 professor i klassisk sang ved NTNU, Institutt for musikk i Trondheim.


== Referanser ==
Oulunkaari

Oulunkaari er en økonomisk region (interkommunalt samarbeid) i landskapet Norra Österbotten i Finland. Regionens areal er 10 000 km², og i 2011 var folketallet 23 333. Oulunkaari består av fire kommuner: 

Ijo
Pudasjärvi
Utajärvi
Vaala


== Eksterne lenker ==
Oulu Arc Subregion (engelsk)
Koillismaa

Koillismaa er en økonomisk region i landskapet Norra Österbotten i Finland. Regionens areal er 8 460 km², og i 2011 var folketallet 20 795. Koillismaa ligger lengst mot nordøst i Norra Österbotten og består av to kommuner: 

Kuusamo
Taivalkoski


== Eksterne lenker ==
Kollismaa-portal (finsk)
Jordskjelvet i Gulang 1927

Jordskjelvet i Gulang var et svært dødbringende jordskjelv som den 23. mai 1927 rammet området i det sørlige Gansu og rundt Xining, hovedstaden i den kinesiske provins Qinghai. Det  målte 7,6 på Richters skala. Det omkom 41.000 mennesker, og landforskyvningene var store.
Jordskjelvet kalles også Nan Shan-jordskjelvet (etter det tidligere navn på fjellpartiet Qilian Shan; det var ved foten av disse fjellene at det fant sted). 
Skaderegionen lå foran Qilian Shan. Det var særlig store skader i områdene ved Gulang og Wuwei. Jordras begravde en småby ved Gulang, i Wuwei fylke oppstod en ny innsjø etter at et jordras demmet opp en elv. Store revner oppstod og man kunne se mange sandvulkaner. 
Jordskjelvet skal ha kostet 250.000 kveg livet, og det var skader i hele området fra Lanzhou via Minqin og Yongchang til Jinta. Skjelvet kunne føles så langt unna som i Xi'an, andre steder så langt som 700 km fra episenteret. 
Når noen kilder oppgir så mange som 200.000 dødsofre, må det skyldes en forveksling med Jordskjelvet i Haiyuan i en nært tilgrensende region den 16. desember 1920.
Gwendoline Konie

Gwendoline Chomba Konie (født 9. oktober 1938, død 14. mars 2009) var en zambisk politiker. Hun startet Zambias sosialdemokratiske parti i 2000, og stilte til presidentvalg i 2001 som landets første kvinnelige presidentkandidat. Hun fikk 0,58 prosent av stemmene eller 10 253 stemmer. Hun har vært Zambias turistminister.
Hun var ambassadør til de nordiske landene fra 1974 til 1977. Da ble hun Zambias FN-ambassadør. Fra 1992 til 2000 var hun ambassadør i Belgia, Tyskland og EU. 


== Kilder ==
15. mars 2009: Zambia: Gwendoline Konie dies. Lusaka Times (besøkt 10. mars 2010).
Konie interred. Times of Zambia (besøkt 10. mars 2010).
Female permanent representatives and ambassadors to the United Nations.
Kemi-Torneå økonomiske region

Kemi-Torneå økonomiske region (svensk: Kemi-Torneå ekonomiska region, finsk: Kemi–Tornion seutukunta) er en økonomisk region i landskapet Lappland i Finland. Regionens areal er 5 037 km², og i 2011 var folketallet 60 344. Kemi-Torneå økonomiske region består av følgende kommuner: 

Kemi
Keminmaa
Simo
Tervola
Torneå


== Eksterne lenker ==
Kemi-Torneå utviklingssentrum (finsk)
Klyngeprogrammet

Klyngeprogrammet (Norwegian Innovation Clusters) er et utviklingsprogram finansiert av Nærings- og fiskeridepartementet og Kommunal- og moderniseringsdepartementet. På begynnelsen av 2000-tallet utviklet Norge et nasjonalt klyngeprogram som skulle styrke næringsklynger i Norge. Klyngeprogrammet er ment å «bidra til verdiskaping gjennom bærekraftig innovasjon».Programmet bistår bedrifter med finansiering, kompetansesenter, rådgivningstjenester og profileringstjenester og retter seg mot klynger av bedrifter, kunnskapsmiljøer, og offentlige utviklingsaktører. Klyngeprogrammets finansieringstilbud retter seg mot satsningsområdene: Generell klyngeutvikling, kunnskapssamarbeid, innovasjonssamarbeid og klynge-til-klyngesamarbeid.Klyngeprogrammet har tre klyngenivåer og består av Arena-programmet, Norwegian Centres of Expertise (NCE) og Global Centres of Expertise (GCE).


== Arena-prosjekter ==
Arena-programmet ble iverksatt i 2002 og har frem til i 2018 støttet nærmere 70 klyngeprosjekter. Arena er et 3-5 års program som evalueres årlig.


== Norwegian Centres of Expertise (NCE) ==
NCE ble iverksatt i 2006 og har frem til i 2018 støttet 14 klyngeprosjekter. Programmet går over 10 år og evalueres årlig.


== Global Centres of Expertise (GCE) ==
GCE ble iverksatt i 2014. Programmet går over 10 år og evalueres årlig.


== Prosjekt ==


=== GCE NODE ===
Arena-prosjekt 2004-2009.
NCE-status 2009-2014.
GCE-status fra 2014.


=== GCE BLUE Maritime ===
NCE-status 2006-2014.
GCE-status fra 2014.


=== GCE Ocean Technology ===
Endret navn februar 2019 fra Subsea.
NCE-status 2006-2014 .
GCE-status fra 2015.


== Se også ==
NCE Instrumentation
NCE Maritime
NCE Raufoss
NCE NODE
NCE Micro- and Nanotechnology
NCE Systems Engineering Kongsberg
NCE Subsea
Oslo Cancer Cluster
NCE Culinology
NCE Aquaculture
NCE Tourism Fjord Norway


== Referanser ==


== Eksterne lenker ==
Norwegian Centres of Expertise
Norges forskningsråd
Innovasjon Norge
Selskapet for Industriell Veks (SIVA)
Jamming with Edward

Jamming with Edward er et musikkalbum av tre av medlemmene i The Rolling Stones, Nicky Hopkins og Ry Cooder.
Albumet ble innspilt 23. april 1969 da Rolling Stones holdt på sin innspilling av  Let It Bleed. Keith Richards skal ha forlatt Olympic Studios i protest mot at Ry Cooder var der, noe produsent Jimmy Miller hadde insistert på. 
Lydteknikeren Glyn Johns står oppført som produsent.
Første spor, «The Boudoir Stomp», er ganske lik «Midnight Rambler» som ble innspilt  måneden før med Brian Jones. Noe som var Brians alle siste bidrag.
Jamming With Edward nådde 33 plass på Billboard i 1972


== Sporliste ==
Alle sanger er skrevet av Ry Cooder, Nicky Hopkins og Charlie Watts, med mindre noe annet er oppgitt.

Side én«The Boudoir Stomp» - 5:13
«It Hurts Me Too»  (Elmore James, Mel London)  - 5:12
«Edward's Thrump Up» - 8:11Side to«Blow with Ry» - 11:05
a) «Interlude a la El Hopo» - 2:04 b) «The Loveliest Night of the Year» (Juventino Rosas) - 0:29
«Highland Fling» - 4:20


== Personell ==
The EdwardRy Cooder – gitar
Nicky Hopkins – keyboard og piano
Charlie Watts – trommer
Bill Wyman – bass
Mick Jagger – sang, munnspill


== Referanser ==


== Eksterne lenker ==
(en) Jamming With Edward på Discogs 
(en) Jamming With Edward på MusicBrainz 
(en) Jamming With Edward på AllMusic
Blyde River Canyon

Blyde River Canyon er et kjent naturområde i Sør-Afrika, som ligger i Mpumalanga, og utgjør den nordre delen av Drakensberg. Den 26 kilometer lang og 800 meter dyp i gjennomsnitt. Selve dammen har en høyde på 665 meter år den er full. Man finner stort sett rød sandstein i området. Det høyeste punktet, Mariepskop, er 1 944 meter høy, mens det laveste, hvor elven går ut av juvet, er under 560 meter over havet. Dette betyr at Blyde River Canyon er rundt 1400 meter dyp, ifølge noen målinger.
Ifølge noen målinger er det verdens tredje største canyon, etter Grand Canyon i USA og Fish River Canyon i Namibia, men dette avhenger veldig av hvordan en vil definere en canyon. Uansett er det en av verdens største, og uten tvil den «grønneste», på grunn av det subtropiske løvverket, og man finner også noen av de dypeste klippene i en cayon i hele verden. Det er Afrikas nest største canyon, kun slått av Fish River Canyon.


== Fauna og flora ==
Det er et mylder av liv som kan overleve i Blyde River Canyon, inkludert flere fiske- og antilopearter, samt flodhester og krokodiller. Man kan også se alle primater man kan finne i hele Sør-Afrika her. Man finner også et veldig variert fugleliv her, inkludert den sjeldne Narina Trogon samt flere andre, sjeldne arter.


== Kadishi-fossen ==
Kadishi Tufa, med sine 200 meter, er den nest største tufa-fossen på jorda. En tufa-foss skapes når vannet som renner over dolomittstein absorbere kalsium, og dermed former fjellet på spesielle måter. I dette tilfellet har formasjonen blitt sammenlignet med at ansikt som gråter, og har derfor fått tilnavnet «naturens gråtende ansikt».
At 200 meter (656 ft), the Kadishi Tufa waterfall is the second tallest tufa waterfall on earth. A tufa waterfall is formed when water running over dolomite rock absorbs calcium, and deposits rock formations more rapidly than they erode the surrounding rock. In the case of the Kadishi Tufa fall, the formation that has been produced strikingly resembles a face which is crying profusely, and is thus sometimes known as 'the weeping face of nature'.


== Turisme ==

Juvet, og det omliggende Drakensberg, er et veldig populært mål for turister i regionen, med en velutvilket turismeindustri, støttet av en veldig god infrastruktur.


== Eksterne lenker ==
(en)  Blyde River Canyon hos Wikivoyage
The Panorama (inkludert Blyde River Canyon) på Mpumalanga Tourism
Five by Five

Five by Five er en EP av The Rolling Stones, utgitt 14. august 1964. 
Da Stones dro på sin første USA-turne, tok de også turen innom Chess Studios, hvor mange av deres forbilder gjorde sine opptak. 10 og 11 juni 1964 spilte de inn en rekke sanger der, og 5 av dem kom ut på denne EP-en i august. Men det første opptaket fra Chess som ble utgitt var singelen «It's All Over Now» 26 juni.
Både singel og EP endte på toppen av listene i England, mens både single og Ep ble inkludert på det amerikanske albumet 12 X 5 i oktober 1964
I sin bok The Rolling Stones: An Illustrated History, skriver den britiske rocke- skribenten Roy Carr at «sammen med Beatles' Long Tall Sally-EP, så er 5 X 5 uten tvil den første og siste store EP».Alle de tre EP-ene Stones spilte inn på 60-tallet ble gjort tilgjengelig på CD i 2004 da ABKCO ga ut en samleboksen Singles 1963-1965.


== Sporliste ==
Side én«If You Need Me» (Robert Bateman/Wilson Pickett) – 2:03
«Empty Heart» (Nanker Phelge) – 2:37
«2120 Sourth Michigan Avenue» (Nanker Phelge) – 2:07Side to «Confessin' the Blues» (Jay McShann/Walter Brown) – 2:48
«Around and Around» (Chuck Berry) – 3:05


== Personell ==
The Rolling StonesMick Jagger – sang
Brian Jones – gitar, munnspill
Keith Richards – gitar, kor
Charlie Watts – slagverk
Bill Wyman – bassØvrige medvirkendeIan Stewart – orgel, piano


== Referanser ==


== Eksterne lenker ==
(en) Five by Five på Discogs 
(en) Five by Five på MusicBrainz 
(en) Five by Five på Spotify 
(en) Five by Five på AllMusic
Hohendubrau

Hohendubrau (sorbisk: Wysoka Dubrawa) er en kommune i den midterste og vestlige delen av Landkreis Görlitz i Direktionsbezirk Dresden i Fristaten Sachsen. Kommunen har 2 162 innbyggere (31. desember 2008) og er en del av Forvaltningsforbundet Diehsa. Kommunens administrative senter befinner seg i Weigersdorf.
Kommunens er oppkalt etter høydedraget Hohau, og navnet er oppstått ved å slå sammen de to delene som fjellets tyske navneform består av: Hohen Dubrau. Det finnes faktisk ikke noe sted med dette navnet.


== Geografi ==
Hohendubrau ligger i den midterste vestlige delen av kretsen i et skogrikt område sørvest for innsjøen Talsperre Quitzdorf ved høydedraget Dubrau. Den befinner seg omkring 20 km – midt mellom Görlitz og Bautzen.
Kommunen består av distriktene Dauban (Dubo), Gebelzig (Hbjelsk), Groß Radisch (Radšow), Groß Saubernitz (Zubornica), Jerchwitz (Jerchecy), Ober Prauske (Hornje Brusy), Sandförstgen (Borštka), Thräna (Drěnow) og Weigersdorf (Wukrančicy).


== Historie ==
Kommunen Hohendubrau ble opprettet den 1. juli 1995, gjennom en sammenslåing av kommunene Gebelzig (med Groß Saubernitz og Sandförstgen), Groß Radisch (med Jerchwitz og Thräna) og Weigersdorf (med Dauban og Ober Prauske).
Stedet Groß Radisch ble første gang nevnt i 1422 under navnet Radisschaw. Navnet er slavisk og betyr «stedet til Radis». Navnet er enten avledet av navnet på landsbyens grunnlegger eller av den slaviske krigsguden Radegast.
Jerchwitz het tidligere Erbisdorff og Erichsdorf. Det kan være beslektet med det slaviske navnet Jarczowice, men også bety «Landsbyen til Jarosch» eller «Landsbyen til Jarik».
Stedsnavnet Thräna er avledet av slavisk Drenow («vårkornell») eller ctrawa («eng» eller «myr»).
Hohendubrau var en kommune i Niederschlesischer Oberlausitzkreis frem til 1. august 2008 var den vært en del av i, og siden 1. august 2008 har den vært en del av Landkreis Görlitz.


== Kultur og severdigheter ==

Utkikkstårn ved Monumentberg (293,4 m) ved Groß Radisch
Kirken Groß Radisch fra 1801
Festivaler (Kirschenfest) i Groß Radisch
Elgdyrehage ved Dauban
Fritids- og campingpark i Thräna med dyrepark


== Transport ==
Bundesautobahn 4 går sør for kommunen til Weißenberg.


== Referanser ==


== Litteratur ==
Von der Muskauer Heide zum Rotstein. Heimatbuch des Niederschlesischen Oberlausitzkreises. Lusatia Verlag, Bautzen 2006, ISBN 978-3-929091-96-0, S. 278–283.


== Eksterne lenker ==
Offisielt nettsted 
(en) Hohendubrau – kategori av bilder, video eller lyd på Commons 
(en) Hohendubrau – galleri av bilder, video eller lyd på Commons
Umkhonto we Sizwe

Umkhonto we Sizwe (Nasjonens spyd) var den militære fløyen av den sørafrikanske African National Congress (ANC) og Sør-Afrikas Kommunistparti. Organisasjonen eksisterte i de årene moderpartiene var forbudt, mellom 1961 til 1990. Motstanderen var apartheidregimet i Sør-Afrika. 
Organisasjonen ble grunnlagt som reaksjon på Sharpeville-massakren i mars 1960. Grunnleggeren og den første lederen av geriljabevegelsen var Nelson Mandela. Den startet sin kamp med geriljaaksjoner  16. desember 1961 da høyspenningsledninger ble sprengt i luften. Først forsøkte man å lede organisasjonen fra en gård i Riviona, Johannesburg, men man ble etterhvert tvunget ut av landet. Umkhonto we Sizwe hadde treningsleirer i nærmest alle stater i det sørlige Afrika som ikke var styrt av hvite, bl.a. i Angola, Mosambik og Zambia. Den hadde tette forbindelser og til dels samarbeid med frigjøringsgrupper i nabolandene som ZAPU i Rhodesia (dagens Zimbabwe), FRELIMO i Mosambik og SWAPO i Namibia. På 1960-tallet var kampen imot det hvite styre i Rhodesia faktisk sentralt. 1970-tallet var preget av mange problemer, men også viktige aksjoner i Sør-Afrika som et bombeattentat på raffineriet i Sasolburg. På 1980-tallet ble Umkhonto we Sizwe mer aktiv, og bombeattentater tiltok i hyppighet. 
Umkhonto we Sizwe har vært kjent for til dels brutal behandling av rekrutter, tortur av fanger og henrettelser. Dette ble godt belyst av Truth and Reconciliation Commission (South Africa) etter apartheids fall.
Out of Our Heads

Out of Our Heads er et album av The Rolling Stones, utgitt i 1965.
Albumet ble utgitt i juli 1965 i USA, og i september 1965 i Storbritannia med en del endringer i sporlisten. Plateomslagene er også forskjellige. 
Out of Our Heads var det siste engelske Stones-album, med  R’n’B covere, da Mick Jagger og Keith Richards nå hadde blitt rutinerte låtskrivere da albummet ble utgitt i september 1965.
Singlene («The Last Time» og «(I Can’t Get No) Satisfaction») ble som vanlig utelatt fra den engelske utgaven, og inkludert på den amerikanske. Der var også de britiske B-sidene «Play with Fire» og «The Spider and the Fly» med.
Out of Our Heads var det første Stones-albumet som gikk til topps på Billboard-lista i USA i august 1965.


== Sporliste ==
Alle sanger er skrevet av Mick Jagger og Keith Richards, med mindre noe annet er oppgitt.


=== Britisk utgave ===
Side én«She Said Yeah» (Sonny Christy/Roddy Jackson) - 1:34
«Mercy, Mercy» (Don Covay/Ronnie Miller) - 2:45
«Hitch Hike» (Marvin Gaye/William Stevenson/Clarence Paul) - 2:25
«That's How Strong My Love Is» (Roosevelt Jamison) - 2:25
«Good Times» (Sam Cooke) - 1:58
«Gotta Get Away» - 2:06Side to «Talkin 'Bout You» (Chuck Berry) - 2:31
«Cry to Me» (Bert Russell) - 3:09
«Oh Baby (We Got a Good Thing Going)» (Barbara Lynn Ozen) - 2:08
«Heart of Stone» - 2:50
«The Under Assistant West Coast Promotion Man»  (Nanker Phelge) - 3:07
«I'm Free» 2:24


=== Amerikansk utgave ===
Side én«Mercy, Mercy» (Don Covay/Ronnie Miller) - 2:45
«Hitch Hike» (Marvin Gaye/William Stevenson/Clarence Paul) - 2:25
«The Last Time» - 3:41
«That's How Strong My Love Is» (Roosevelt Jamison) - 2:25
«Good Times» (Sam Cooke) - 1:58
«I'm All Right» (live) - 2:25Side to «(I Can't Get No) Satisfaction» - 3:42
«Cry to Me» (Bert Russell) - 3:09
«The Under Assistant West Coast Promotion Man» (Nanker Phelge) - 3:07
«Play with Fire» (Nanker Phelge) - 2:13
«The Spider and the Fly» - 3:39
«One More Try» - 1:58


== Personell ==
The Rolling StonesMick Jagger – sang, kor, munnspill, tamburin, perkusjon
Keith Richards – elektrisk gitar, akustisk gitar
Brian Jones – elektrisk gitar, slide gitar, piano, kor
Charlie Watts – trommer, tamburin
Bill Wyman – bass, korØvrige medvirkendeJack Nitzsche – piano, tamburin
Ian Stewart – piano
Phil Spector – bass på «Play with fire»


== Referanser ==


== Eksterne lenker ==
(en) Out of Our Heads på Discogs 
(en) Out of Our Heads på MusicBrainz
NCE Raufoss

NCE Raufoss er et industrimiljø i Norge som har fått status som Norwegian Center of Expertise, «NCE». 
Ekspertsenteret befinner seg på Raufoss. 
Kjerneområdet er lettvektsmaterialer og automatisert produksjon.
NCE Instrumentation

NCE Instrumentation er et industrimiljø i Norge som har fått status som Norwegian Center of Expertise, «NCE». 
Ekspertsenteret befinner seg i Trøndelag. 
Klyngen har høyteknologikunnskap innen instrumentering, og er utviklet over 20 år med utgangspunkt i regionens FoU-miljø, NTNU og SINTEF.